./data/phi0914/phi00142/phi0914.phi00142.perseus-lat1.xml
Titus Livius (Livy)
inde luce prima in eodem, quo solebat, loco peditum       acie instructa equitatum omnem levemque armaturam ad castra hostium ducit             visus et plurium et propior solito pulvis       trepidationem in castris Romanis fecit  et primo vix creditum nuntianti est,       quia prioribus continuis diebus numquam ante horam quartam hostis apparuerat;            tum solis ortus erat  deinde ut plurium       clamore et cursu a portis dubitatio exempta est, tumultus ingens oboritur        tribuni praefectique et centuriones in praetorium, miles ad sua quisque tentoria       discurrit   minus quingentos passus a vallo       instruxerat Perseus suos circa tumulum, quem Callicinum vocant   laevo cornu Cotys rex praeerat cum omnibus suae       gentis; equitum ordines levis armatura interposita distinguebat  in dextro cornu       Macedones erant equites, intermixti turmis eorum Cretenses;  huic armaturae Midon Beroeaeus, equitibus et summae       partis eius Meno Antigonensis praeerat         proximi cornibus constiterant regii equites et mixtum genus, delecta plurium       gentium auxilia; Patrocles Antigonensis his et Paeoniae praefectus Didas erant       praepositi   medius omnium rex erat, circa eum       agema quod vocant, equitumque sacrae alae   ante se statuit funditores       iaculatoresque,  quadringentorum manus utraque numerum explebat; Ionem Thessalonicensem et  Neoptolemum iis praefecit  sic regii       constiterant   consul intra vallum peditum       acie instructa et ipse equitatum omnem cum levi armatura emisit; pro vallo       instructi sunt:  dextro cornu praepositus           C LiciniusCrassus consulis frater cum omni Italico equitatu velitibus intermixtis;       sinistro M ValeriusLaevinus sociorum ex Graecis populis equites habebat et eiusdem gentis levem armaturam;        mediam autem aciem cum delectis equitibus extraordinariis tenebat QuintusMucius   ducenti equites Galli ante signa horum instructi et de auxiliis       Eumenis Cyrtiorum gentis trecenti   Thessali       quadringenti equites parvo intervallo super laevum cornu locati  Eumenes rex       Attalusque cum omni manu sua ab tergo inter postremam aciem ac vallum steterunt